fil-bokka tal-bieb tfajla x'aktarx barranija ż nella, kemxejn ġinġrija laħamha abjad, sabiħ dejqitha s-sħana t'għajnejh kannella msammrin fuq is-salib tal-fidda mitluq imxaħxaħ fuq sidirha tari minn wara l-ħġieġa ħoxna għajnejh kannella iniggżu 'l għajnejha ħodor staqsieha xtaqet tgħidlu tirrakkontalu lil ommha Maltija ta' veru issoff bħal perlina it-tifkiriet ta' tfulitha Wied il-Għasel Ħagar Qim Għajn Tuffieħa Ħondoq ir-Rummien Għar Lapsi Għar Dalam Fomm ir-Riħ imbagħad mifxula, imgerrxa weġbitu b'daqsxejn tlaqliqa – Maltija… Maltija ta' barra – fil-bokka tal-bieb tfajla kemxejn mixruba, pjuttost gustu ż a għemiżha daħħlitu ġewwa dejqitha s-saħna t'għajnejh kannella jberrqu lejn sidirha għeri kexkxitha l-kilba li biha għaffiġha salib taħtu weġġgħuha subgħajh sindikajri jfittxu ġo fiha bla sabar bla mistħija stħajlitu jrid iqalleb jaħkem kontinent ieħor xtaqet tgħidlu tirrakkontalu Biet Gabriel Sawa Kassala Khartum Al-Kufrah Awjilah Benghazi As Sultan Tripli u l-ħdura tal-baħar x'jimpurtah? jimpurtah biss laħamha rħis u meta kien lest ġej u sejjer fuqha għajnejha suwed jisomtu 'l għajnejh kannella leħinha skalda – Fawżija – qaltlu – jisimni Fawżija ġdid fjamant qaluli issa sirt Maltija – Wied il-Għasel Ħaġar Qim Għajn Tuffieħa Ħondoq ir-Rummien Għar Lapsi Għar Dalam Fomm ir-Riħ
Maltija / Maltese